Leying Godwin

Ing Leying Godwin (a king Ingles ausan dang Godwin's law, Godwin's Rule of Nazi Analogies o Godwin's Law of Nazi Analogies) metung yang argumentu o pamangaintuliran a gewa nang Mike Godwin anyang 1990 a megi nang kasebyan king Aptas (Internet adage) . Sasabian nang "Kuntoru kakaba ing pisasabyan, alus siguradung daragul ing posibilidad a pakiyanti ya iti o ikumpara kareng Nazi o kang  Hitler." ("As an online discussion grows longer, the probability of a comparison involving Nazis or Hitler approaches 1.") King makuyad a salita, apansinan na apagumasdan Godwin a, nung mika ustung panaun, sanumang pamisabi-sabi o diskusyun king Aptas panibatan ne ning pamiyanti o pamagkumpara kang Hitler ampo kareng Nazi.

Maralas, gagamitan de ing Leying Godwin antimong pamagpigil kareng argumentu king maleparan a pormang Reductio ad Hitlerum. Ing Reductio ad Hitlerum pagtangkan neng sambutan ing argumentu uling iti ginamit ne o dela neng Hitler. Ala yang sasabyan ing patakaran o leyi nung bage ya ing pangabanggit o pamagkumpara kang Adolf Hitler o deng Nazi, sasabyan na mung malyaring marapat iti, king lambatan ning diskusyun, bage ya man o ali. Uli na niti, sasabyan nang   Godwin a kailangang lisyan ing pamanabusu o sobrang pamangamit kareng pamagkumparang deti kareng Nazi o kang Hitler, uling lalako na da ing epektu da reng makatud o matulid a pamagkumpara o pamiyanti.

Lipat ning king metung kareng mumuna nang uri o porma ning leying Godwin makaturu yang partikular kareng diskusyun kareng Usenet newsgroup, ref name="Godwin 1991"></ref> gagamitan de ngeni ing leyi king sanumang threaded online discussion, kayabe la reng kareng forum, chat room ampong blog comment thread, at mababanggit ya king e bageng pamagkumpara o pamiyanting Nazi kareng artikulu o talumpati o speech.

Lon la murin

 Association fallacy
 List of adages named after people

Notes

Karagdagang babasan

Suglung palwal

 Godwin's law FAQ (alternate link)
 Godwin's law at the Public Domain Jargon File
 "I Seem to be a Verb" ; Mike Godwin's commentary on the 18th anniversary of Godwin's law
 My Nazi Can Beat Up Your Nazi by Michael Sietzman
 
Voices on Antisemitism Interview with Mike Godwin from the U.S. Holocaust Memorial Museum

Adages
Adolf Hitler
Internet culture
Comparisons to Nazism and the Holocaust
Internet terminology
Internet trolling